Mlle Jeanne
D'Mlle Jeanne ass eng Comicfigur an ass Sekretärin am Journal de Spirou.

De Franquin huet de Personnage u sech just agefouert fir een eenzege Gag (de Gaston huet d'Jeanne gefrot, fir mat him op de Maskeball ze goen - als hënneschten Deel vun engem Päerd, well si sou e laange Päerdsschwanz hat). Mä dunn huet de Franquin Gefalen un där Figur fonnt, déi méi oder manner oppen an de Gaston verléift ass. Mat der Zäit huet de Franquin d'Jeanne dofir ëmmer méi schéin gemoolt, ouni datt hat awer zum Schluss eng Beauté gi wier. De Gaston empfënnt och eppes fir d'Jeanne, mä hir Léift bleift reng platonesch.

Jeanne, Mlle
Comicsfiguren